จูราสสิค พาร์ค - วิกิพีเดีย

# จูราสสิค พาร์ค

### จากวิกิพีเดีย สารานุกรมเสรี

โปสเตอร์ภาพยนตร์

จูราสสิค พาร์ค (ชื่อภาษาอังกฤษ: Jurassic Park, ชื่อภาษาไทย: กำเนิดใหม่ไดโนเสาร์) เป็นนิยายโดย ไมเคิล ไครชตัน (Michael Crichton) ออกตีพิมพ์ในปี พ.ศ. 2534 (ค.ศ. 1991) ต่อมาถูกนำมาถ่ายทอดเป็นภาพยนตร์โดย สตีเว่น สปีลเบิร์ก (Steven Spielberg) ความยาว 127 นาที ฉายในปี พ.ศ. 2536 (ค.ศ. 1993) และฉายในประเทศไทยวันแรกเมื่อวันที่ 5 สิงหาคม พ.ศ. 2536

ระวังเสียอรรถรส ข้อความด้านล่างนี้ มีการกล่าวถึง เนื้อเรื่อง หรือฉากจบ

## [แก้] เรื่องย่อ

จูราสสิค พาร์ค เปิดฉากด้วยอุบัติเหตุระหว่างการขนย้ายไดโนเสาร์พันธุ์เวโลซีแรปเตอร์ (Velociraptor) ที่เกาะอีสลา นูปลา (Isla Nublar - ใกล้ ๆ คอสตาริกา) ต่อมาตัดมาที่กลุ่มนักวิทยาศาสตร์ ได้แก่ นักบรรพชีวินวิทยา ดร. อลัน แกรนท์ (แซม นีล) กับแฟนสาว ดร. แอลลี่ (ลอร่า เดิร์นส์) และนักคณิตศาสตร์ ดร. เอียน มัลคอม (เจฟฟ์ โกลด์บลุม) ได้รับคำเชิญจากมหาเศรษฐีจอห์น แฮมม่อนด์ (ริชาร์ด แอนเทอร์โบโร่) เพื่อมาเยี่ยมชม จูราสสิค พาร์ค เป็นคณะแรก แฮมมอนด์ต้องการทราบความคิดเห็นของนักวิทยาศาสตร์กลุ่มนี้และเพื่อรับรองความปลอดภัยของสถานที่แห่งนี้ แอลลี่ตื่นตาตื่นใจมาก ส่วนมัลคอมแสดงความไม่เชื่อมั่นทันทีที่เขามาถึง ขณะที่อลันก็สองจิตสองใจ

ไทรันโนซอรัส เร็กซ์ อาละวาด

ขณะที่ทั้งหมดกำลังเยี่ยมชมกันอยู่นั้น พายุฝนก็ตกกระหน่ำขึ้นมา เดนนิส เนิร์สลี่ย์ (เวย์น ไนท์) ผู้เชี่ยวชาญด้านคอมพิวเตอร์ของพาร์คก็ทรยศ ได้ยกเลิกระบบรักษาความปลอดภัยทั้งหมดออกเพื่อเเอบเอาเซลล์ของไดโนเสาร์หนีไปขาย ไดโนเสาร์ทั้งหมดก็อาละวาด เพราะกรงไฟฟ้าทำงานไม่ได้ อลันกับทิม หลานชายและ เล็กซ์ หลานสาวของแฮมม่อนด์ติดอยู่ในป่า ทั้งหมดต้องผจญภัยเอาชีวิตรอด

ท้ายที่สุด เมื่อรอดและขอความช่วยเหลือจากแผ่นดินใหญ่ได้ อลันลงความเห็นว่าที่นี่ไม่ปลอดภัยและไม่เห็นด้วยกับความคิดที่จะเปิดที่นี่ให้เป็นสวนสัตว์

## [แก้] ความนิยม

จูราสสิค พาร์ค เมื่อออกฉายกลายเป็นภาพยนตร์ยอดนิยมแห่งปีภายในระยะเวลารวดเร็ว ทำรายได้ถล่มทลายทุกประเทศที่เข้าฉาย ไม่แม้แต่เว้นประเทศไทย สามารถทำรายได้ถึง 65 ล้านเหรียญในสหรัฐอเมริกา และทำสถิติเป็นภาพยนตร์ที่ทำรายได้มากที่สุดในโลกนานถึง 3 ปี ก่อนที่จะถูกทำลายสถิติลงโดยสตาร์ วอร์ส ฉบับฉายใหม่ ในปี พ.ศ. 2539 (ค.ศ. 1996)

โปสเตอร์ Jurassic Park III

## [แก้] ภาคต่อ

และยังได้รับการสร้างเป็นภาคต่อในปี พ.ศ. 2540 (ค.ศ. 1997) ด้วย ในชื่อ The Lost World : Jurassic Park ชื่อภาษาไทยคือ ใครว่ามันสูญพันธุ์ และภาค 3 ในปี พ.ศ. 2544 (ค.ศ. 2001) ในชื่อ Jurassic Park III แต่ทั้งสองภาคนี้แม้จะทำรายได้มากเช่นเดียวภาคแรก แต่ไม่ได้รับคำชมคำวิจารณ์ในทางที่ดีเหมือนภาคแรกเลย และภาค 3 นี้ไม่ได้กำกับโดย สตีเว่น สปีลเบิร์ก แล้ว

## [แก้] แหล่งข้อมูลอื่น

- Jurassic Park III ที่ สยามโซน.คอม
- ข้อมูลจาก IMDb

ดึงข้อมูลจาก "http://th.wikipedia.org../../../%E0%B8%88/%E0%B8%B9/%E0%B8%A3/%E0%B8%88%E0%B8%B9%E0%B8%A3%E0%B8%B2%E0%B8%AA%E0%B8%AA%E0%B8%B4%E0%B8%84_%E0%B8%9E%E0%B8%B2%E0%B8%A3%E0%B9%8C%E0%B8%84.html".

หมวดหมู่: ภาพยนตร์

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- Česky
- Dansk
- Deutsch
- English
- Español
- Suomi
- Français
- עברית
- Hrvatski
- Magyar
- Bahasa Indonesia
- Italiano
- 日本語
- Lietuvių
- Nederlands
- ‪Norsk (nynorsk)‬
- Polski
- Português
- Русский
- Slovenčina
- Slovenščina
- Svenska
- 中文
- 粵語